《徐仲修寄诗次韵》
宋代·何梦桂

一枕邯鄣午梦醒，好风吹信入轩棂。
溟抟六月鹏先化，胎孕千年鹤已灵。
气囿阴阳元有数，道超天地妙无形。
何时共作缑山隐，滴露松萝写易经。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。